Au apărut noi detalii despre motivul incredibil pentru care Gigi Becali a renunţat la transferul lui Denis Alibec. Patronul FCSB-ului a anunţat că nu mai ia în calcul să îl transfere pe atacantul de 33 de ani, care s-a despărţit de Muaither SC.
Latifundiarul din Pipera a renunţat la planul de a-l aduce din nou pe Alibec la echipa lui. Totul după ce mama atacantului s-ar fi împotrivit revenirii internaţionalului român la FCSB.
Motivul incredibil pentru care Gigi Becali a renunţat la Denis Alibec
Gigi Becali a fost sfătuit să negocieze chiar cu mama lui Alibec, dar a refuzat din start. Exclude scenariul şi s-a reorientat spre Daniel Popa.
„Eu mi-am cam luat gândul, am înţeles că pe el nu îl lasă maică-sa. Mi-a spus cineva azi că să vorbim cu maică-sa. Hai, domnule, e ruşinos! Vorbim acum cu mamele jucătorilor?
Bravo lui, înseamnă că iubeşti părinţii, dacă ţii cont de părinţi. Dar pentru mine e ruşinos să vorbesc cu mamele jucătorilor!„, a declarat Gigi Becali la digisport.ro.
Denis Alibec a jucat la FCSB în perioada ianuarie 2017 – iulie 2018. A înscris atunci 9 goluri în 34 de meciuri.
Gică Hagi, anunţ despre transferul lui Denis Alibec
Gică Hagi a discutat deja cu Denis Alibec şi a spus că, dacă se va întoarce în România, atunci va fi la Farul. Totuşi, Hagi a spus că prioritatea lui Alibec este rămână să joace în străinătate.
„Denis, am vorbit cu el, suntem deschişi oricând. Dar are Campionatul European în faţă, prioritar pentru el este să joace afară. În ţară presupun că da, vine la noi„, a spus Gică Hagi.
Hagi a dezvăluit şi motivul pentru care David Kiki a plecat de la Farul şi va semna cu FCSB.
„Kiki îşi dorea foarte mulţi bani, avea pretenţiile lui pe care noi nu le puteam susţine. El a jucat foarte bine„, a mai spus Hagi.
Avertismentul lui Victor Piţurcă pentru Denis Alibec
Victor Piţurcă i-a atras atenţia lui Alibec şi i-a cerut să nu uite ce s-a întâmplat prima oară când a jucat pentru roş-albaştri. Atacantul a fost alungat de Becali, în 2018, după ce a intrat într-un scandal uriaş cu Mihai Stoica şi Nicolae Dică.
„Din ce am citit, ar fi o variantă. Dacă el nu va avea unde să meargă, va veni la FCSB, dar va păți exact ca data trecută. De asta să fie convins”, a spus Victor Piţurcă, în exclusivitate pentru Antena Sport.
Gigi Becali avea atunci motive să regrete faptul că, în 2017, nu l-a lăsat pe Alibec să plece în Anglia pentru 7 milioane de euro, patronul cerând 15 milioane de euro. A urmat apoi un sezon în care Denis a marcat 3 goluri în 27 de partide, înainte de despărţire.
Gigi Becali avea atunci motive să regrete faptul că, în 2017, nu l-a lăsat pe Alibec să plece în Anglia pentru 7 milioane de euro, patronul cerând 15 milioane de euro. A urmat apoi un sezon în care Denis a marcat 3 goluri în 27 de partide, înainte de despărţire.